จงสรุปบทความ  ถูกหลอกขายประกัน-ประกันเถื่อน-เคลมไม่ได้ ฯลฯ ต้องทำอย่างไร?
รู้ตัวได้อย่างไร? ว่าถูกหลอกขายประกัน-เคลมไม่ได้-แก็งเคลม-นายหน้าเถื่อน
ปัญหาถูกหลอกขายประกัน สามารถเกิดได้ทุกช่องทาง เช่น ช่องทาง Telesale (ช่องทางการขายผ่านโทรศัพท์) ช่องทางตัวแทน  ช่องทางการขายผ่านธนาคาร เกิดจากปัญหาเดิมๆ เช่น อ้างว่าเป็นการออมเงิน การให้ข้อมูลกรมธรรม์ไม่ครบถ้วน ฯลฯ

แหล่งข่าวผู้ได้รับผลกระทบจากการหลอกขายประกัน บอกกับ Brand Inside ว่า มีพนักงานติดตอจาก บมจ.ชับป์ประกันภัย โทรมาว่าได้รับมอบหมายจากบัตรเครดิตแห่งหนึ่ง ให้ถามข้อมูลลูกค้าเพื่อรับประกันอุบัติเหตุ (จากข้อมูลบัตรเครดิตใบนี้จะมีแถมประกันอุบัติเหตุให้อยู่แล้ว) แต่เมื่อตอบข้อมูลส่วนตัวครบ สุดท้ายพนักงานแจ้งให้ลูกค้าพูดคำว่า “ตกลงจะซื้อประกัน” โดยไม่มีการแจ้งเรื่อเบี้ยประกัน และไม่แสดงหมายเลขตัวแทนหรือนายหน้าประกันภัย

เมื่อเกิดปัญหาต้องทำอย่างไร?
เมื่อเกิดปัญหาและติดต่อไปที่บริษัทประกันภัยที่ให้ความคุ้มครองแล้ว หากบริษัทขอยืดเวลาในการแก้ปัญหา หรือดำเนินการเกิน 15 วันโดยไม่มีการติดต่ออัพเดทข้อมูล สามารถติดต่อร้องเรียนกับคปภ. อ่านขั้นตอนการร้องเรียนกับคปภ.ได้ที่นี่ โดยปัญหาที่ลูกค้าเจอบ่อยๆ เช่น

กรณีถูกหลอกขายประกันชีวิต ภายใน 15 วันที่เซ็นรับกรมธรรม์สามารถยกเลิกได้ (แต่ต้องเสียเงิน 500 บาทเป็นค่าดำเนินการให้บริษัท)

กรณีเคลมประกัน ลูกค้าต้องรู้ขั้นตอนการเคลมประกันภัย หากบริษัทประกันทำงานช้ากว่าที่ คณะกรรมการกำกับและส่งเสริมการประกอบธุรกิจประกันภัย (คปภ.) กำหนด สามารถร้องเรียนกับคปภ.ได้ เช่น เมื่อลูกค้าและบริษัทประกันตกลงจ่ายค่าสินไหมแล้วแต่ไม่ระบุจำนวนเงิน ไม่ระบุกำหนดรับเงิน หรือกำหนดรับเงินเกิน 15 วัน ร้องเรียนกับคปภ. โดยบริษัทจะต้องเสียค่าปรับเพิ่มให้คปภ.

กรณีกลุ่มรับจ้างเคลม แม้จะไม่ผิดกฎหมายแต่ลูกค้าจะเสียประโยชน์จากค่าสินเไหมที่ควรได้รับทั้งหมด ส่วนกรณีนายหน้าเถื่อน ทุกครั้งที่ซื้อประกันภัย ควรโทรเช็คเลขกรมธรรม์กับบริษัทโดยตรง เพื่อให้มั่นใจว่ากรมธรรม์ที่มีนั้นสามารถใช้ได้จริง

คปภ. ชี้สถิติร้องเรียนประกันแค่หลักหมื่นรายต่อปี
ข้อมูลจาก คณะกรรมการกำกับและส่งเสริมการประกอบธุรกิจประกันภัย (คปภ.) พบว่า ปี 2561 มีประชาชนยื่นร้องเรียนด้านการประกันภัย 15,943 ราย โดย 81.28% หรือประมาณ 12,958 ราย สามารเจราจาร่วมกันระหว่างประชาชนและบริษัทประกันภัย (จำนวนเงินที่สามารถตกลงกันได้ 906,365,359.89 บาท) ทั้งนี้การเจรจาจะช่วยให้ประชาชนได้รับผลประโยชน์เร็วกว่าการฟ้องร้องต่อศาล (การฟ้องศาลใช้เวลานานเป็นปี มีค่าใช้จ่ายสูง ขณะที่การเจรจาส่วนใหญ่ใช้เวลาน้อยกว่า)

แม้สถิติการร้องเรียนประกันภัยจะน้อยเมื่อเทียบกับคนไทยกว่า 68 ล้านคน สาเหตุหนึ่งอาจเพราะปัจจุบันคนไทยยังมีประกันชีวิตน้อย และบางส่วนยังขาดความรู้ความเข้าใจในการปกป้องสิทธิเรื่องประกันภัยของตนเอง ทำให้ไม่เข้าไปร้องเรียนกับประกันภัย (ปัจจุบันคนไทยมีประกันชีวิตแค่ 37%)
รู้ตัวได้อย่างไร? ว่าถูกหลอกขายประกัน-เคลมไม่ได้-แก็งเคลม-นายหน้าเถื่อน

ปัญหาถูกหลอกขายประกัน สามารถเกิดได้ทุกช่องทาง แหล่งข่าวผู้ได้รับผลกระทบจากการหลอกขายประกัน บอกกับ Brand Inside ว่า มีพนักงานติดตอจาก บมจ.ชับป์ประกันภัย โทรมาว่าได้รับมอบหมายจากบัตรเครดิตแห่งหนึ่ง ให้ถามข้อมูลลูกค้าเพื่อรับประกันอุบัติเหตุ สุดท้ายพนักงานแจ้งให้ลูกค้าพูดคำว่า “ตกลงจะซื้อประกัน”

เมื่อเกิดปัญหาต้องทำอย่างไร?
เมื่อเกิดปัญหาและติดต่อไปที่บริษัทประกันภัยที่ให้ความคุ้มครองแล้ว หากบริษัทขอยืดเวลาในการแก้ปัญหา หรือดำเนินการเกิน 15 วันโดยไม่มีการติดต่ออัพเดทข้อมูล สามารถติดต่อร้องเรียนกับคปภ.

กรณีถูกหลอกขายประกันชีวิต ภายใน 15 วันที่เซ็นรับกรมธรรม์สามารถยกเลิกได้ แต่เสียเงิน 500 บาท

กรณีเคลมประกัน ลูกค้าต้องรู้ขั้นตอนการเคลมประกันภัย หากบริษัทประกันทำงานช้ากว่าที่  (คปภ.) กำหนด สามารถร้องเรียนกับคปภ.ได้ 

คปภ. ชี้สถิติร้องเรียนประกันแค่หลักหมื่นรายต่อปี
 พบว่า ปี 2561 มีประชาชนยื่นร้องเรียนด้านการประกันภัย 15,943 ราย โดย 81.28% หรือประมาณ 12,958 ราย สามารเจราจาร่วมกันระหว่างประชาชนและบริษัทประกันภัย
ผลิตภัณฑ์และบริการทางการเงิน,ตลาดการเงิน